《送熊飞将军赴丞相麾下》
宋代·李春叟

龙泉出匣鬼神惊，猎猎霜风送客程。
白发垂堂千里别，丹心报国一身轻。
划开云路冲牛斗，挽落天河洗甲兵。
马革裹屍真壮士，阳关莫作断肠声。

作者简介：宋广州东莞人，字子先，赐号梅外处士。理宗宝祐间授惠州司户，有贤能声。景定间荐除肇庆府司理。元兵欲攻东莞，春叟乘舟往谒其帅，以死争，遂止。卒年八十。